**Prin rapsodia frunzelor de toamnă**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin ploaia frunzelor de toamnă

La pieptul meu am să te strâng

Să uiţi de tine, dragă doamnă

Şi cu-n sărut am să te frâng.

Îți voi zdrobi cu patos sânul

Și te voi bea ca pe-un absint,

Iar de-mi voi pierde pe drum șirul

Mă vei lăsa să te alint.

Voi cerne roua dimineții

Ce-mbracă florile târzii

S-o pun la temelia vieții

Întrun sărut de rapsodii!

Chiar dacă norii de furtună

Zidiri vor pune-n calea mea,

Cu sărutarea mea nebună

Voi dărâma chiar și o stea!

Iar din a ei raze fărâme,

Corolă îți voi prinde-n păr

Și mă voi stinge-ntrun tăciune

Pe brațe cu parfum de măr.

Cărările vor fi covoare

Prin care pașii tăi desculți

Vor căuta alte izvoare

Pe unde-aș vrea să mă asculți.

Vor înflori din nou salcâmii

Peste-ale tale gene lungi

Și alții povesti-vor lumii

Cum tu în brațe mi te frângi!